மிர்கல் மீன்

மிர்கால் மீன் (Mrigal carp) என்பது இந்திய கெண்டை வகையைச் சேர்ந்த மீனாகும். இது ஓர் நன்னீர் மீன். இது சுவை மிகுந்த மீனாகும். இது மிக விரைவாக வளரக்கூடியது. இவை அதிகப் பட்சம் 3.3 அடி நீளமும்வரை வளரும்.Froese, Rainer and Pauly, Daniel, eds. (2014). "Cirrhinus cirrhosus" in FishBase. May 2014 version. இதன் குஞ்சுகளை அணை, ஏரி போன்றவற்றில் விட்டு உணவுக்காக வளர்ப்பார்கள். 

தோற்றம்
மிர்கால் நீண்ட உடல் அமைப்பைக்கொண்டவை. இம்மீனின் தலை சிறியதாகவும். இம்மீனின்  உதடுகள் சுருக்கம் இன்றியும் காணப்படும். இம்மீனின் வாய் கீழ்நோக்கி திறந்திருக்கும்.

உணவுப் பழக்கம்
இது குளத்தின் தரை மட்டத்தில் உள்ள, மக்கிய உணவுப்பொருட்களையும், நத்தை, புழுப் பூச்சிகளை உண்டு வளருகிறது.  இது  ஓர் ஆண்டில் 1/2 கிலோ முதல் 3/4 கிலோ வரை வளரும் திறன் கொண்டவை.http://agritech.tnau.ac.in/ta/fisheries/fish_carps_ta.html

இனப்பெருக்கக் காலம்
இம்மீன்கள் இரண்டாம் ஆண்டில் இன முதிர்ச்சி அடைந்து, தென்மேற்கு பருவமழைக்காலமான ஜூன், ஜூலை, ஆகஸ்ட்டு ஆகிய மாதங்களில் இனப்பெருக்கம் செய்யும். தூண்டுதல் முறையில் தேவையான அளவு குஞ்சுகளை உற்பத்தி செய்யலாம்.

உசாத்துணை
காலைக்கதிர் 25.12.2014, ஒருங்கிணைந்த மீன்வளர்பிற்கேற்ற நன்னீர் மீன்வகைகள். செய்திக் கட்டுரை

பகுப்பு:கெண்டை மீன்கள்
பகுப்பு:மீன்கள்